La Setmana Literària es reprogramarà durant els pròxims mesos seguint les recomanacions sanitàries
05 novembre 2020

## La Setmana Literària es reprogramarà durant els pròxims mesos seguint les recomanacions sanitàries05 novembre 2020Última actualització: 14 juliol 2025

![](../gestion/img/carolawoodward0539.JPG)  
  

El regidor delegat de l'IMAB, Jose Manuel Prieto; i Àlvar Garcia, han comparegut en roda de premsa aquest matí per a informar del que serà el desenvolupament de la Setmana Literària que en condicions normals hauria començat aquest divendres i finalitzat el pròxim dia 22 amb l'"Homenatge a la Paraula".  
**Jose Manuel Prieto** ha explicat que seguint les recomanacions sanitàries, s'ha decidit reprogramar bona part de les activitats. "_Estem temps de contenció i de fer les coses tal com ho veiem fent des de l'inici de la pandèmia: complint amb totes les recomanacions_". A més, va destacar el vessant de relació social entre les persones de la Setmana Literària, va fer que des del govern s'estudiara el seu possible ajornament en una altra data o replantejar les activitats amb nous formats.

D'aquesta manera, s'ha decidit que alguna de les activitats s'ajornen fins a trobar una nova data que tinga en compte les possibilitats de tots els participants. "_La Setmana Literària ja no se celebrarà estrictament durant el mes de novembre i tots els actes previstos s'organitzaran durant les pròximes setmanes perquè tothom puga participar_".

En el cas de l'entrega dels premis Literaris, aquesta es manté el pròxim dia 20 de novembre però en forma d'acte protocol·lari de reduïda dimensió on a més dels premiats i haurà una representació d'autoritats i mitjans de comunicació.

Finalment, el regidor delegat de Política Festiva i de l'IMAB ha recordat que des de l'alçament de l'estat d'Alarma Gandia ha organitzat prop de 150 activitats culturals per a convertir-se en una de les ciutats que millor ha adaptat la vida cultural a la nova situació sanitària. "_Treballarem per a assegurar-nos que totes les activitats que s'anaven a celebrar durant la Setmana Literària es reprogramen en el temps al llarg dels pròximes mesos_" i va posar en valor la labor realitzada des de la xarxa municipal de biblioteques. "_No hem tingut ni un sol problema a les biblioteques i ara, en aquesta nova etapa, estem fent les mateixes activitats però online i els nivells de préstecs de llibres són pròxims a xifres anteriors a la COVID-19_".

Per part seua, **Àlvar García**, ha incidit en què "_el virus no vencerà a una ciutat culturalment potent i literària com és Gandi_a" i ha mostrat la seua complaença perquè "_les activitats simplement es posposen i se celebraran en un espai de temps més llarg_".  
"P_er a nosaltres era un repte no suspendre uns premis que se celebren de manera continuada des de l'any 1959_" i va avançar que ja han confirmat la seua presència en l'acte els responsables de l'Editorial Planeta així com els dos premiats d'enguany.  
"_És d'agrair que tot l'esforç que es realitza per a organitzar els premis literaris es veja respectat en mantenir la seua celebració encara que siga amb un format diferent_".